ธปท. ลั่นท่องเที่ยวไทยซมพิษโควิดอีกนาน คาดฟื้นปี66
ธปท. ชี้โควิดทุบท่องเที่ยวไทยกระอัก คาดเริ่มฟื้นตัวได้จริงอย่างเร็วต้นปี 66
28 มิ.ย. 2564

นายเมธี สุภาพงษ์ รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) กล่าวในงานเสวนา “ฟ้าหลังฝน มิติใหม่ท่องเที่ยวไทย ว่า การระบาดของโควิด-19 หลายระลอกตั้งแต่ต้นปีที่ผ่านมา ส่งผลให้รัฐบาลต้องออกมาตรการเพื่อยับยั้งการแพร่ระบาด ทั้งการจำกัดการเคลื่อนที่ การงดเดินทาง การเว้นระยะห่าง ลดการรวมตัว เป็นต้นทั้งนี้ มาตรการทั้งหมด ส่งผลกระทบกับภาคการท่องเที่ยวอย่างมาก ซึ่งธุรกิจท่องเที่ยวเกี่ยวเนื่องกับภาคธุรกิจอื่นอีกจำนวนมาก อาทิ โรงแรม ที่พัก ร้านอาหาร ภัตราคาร บริษัทนำเที่ยว สายการบิน และอื่นๆ ที่ได้รับผกระทบมากตามไปด้วย"ธุรกิจท่องเที่ยวเป็นกลุ่มที่ได้รับผลกระทบอย่างรุนแรงและยาวนาน จากการออกใช้มาตรการเพื่อยับยั้งการระบาดที่รุนแรงขึ้น ขณะที่การเร่งการฉีดวัคซีนในกลุ่มเสี่ยงเพิ่มเริ่มดำเนินการได้เมื่อต้นเดือน มิ.ย. 2564 โดยจากปัจจัยเสี่ยงดังกล่าว ทำให้ ธปท. คาดว่าการฟื้นตัวของเศรษฐกิจไทยต้องใช้เวลา และอาจจะต้องรอถึงไตรมาส 1/2566 กว่าเศรษฐกิจไทยจะกลับมาฟื้นตัวได้ในระดับก่อนเกิดการระบาดของโควิด-19" นายเมธี กล่าว